**DIA INTERNACIONAL DE LA DONA**

**8 DE MARÇ DE 2020**

Sr./Sra. ……………………………………………………. , alcalde/ssa o portaveu del Grup Municipal ….………………..… en l'Ajuntament / Mancomunitat / Diputació de …………………………… en el seu nom i representació, a l'empara del que preveu la Llei 8/2010 de la Generalitat, de 23 de juny, de Règim Local de la Comunitat Valenciana, i de conformitat amb i el Reial Decret 2568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les entitats locals; presenta la següent proposta de resolució perquè s'incloga en l’ordre del dia de la propera sessió del Ple que es convoque, als efectes del seu debat i votació la següent **MOCIÓ:**

**EXPOSICIÓ DE MOTIUS**

El feminisme i la lluita pels drets de la dona no és un moviment nou. Ja al segle XVIII, Mary Wollstonecraft publica el 1792: «A Vindication of the Rights of Woman: with Strictures on Political and Moral Subjects», posicionant-se com una de les primeres obres feministes de la literatura i de la filosofia. Amb el naixement d’aquesta obra, Wollstonecraft comença a obrir camins que reivindiquen els drets de les dones, com l’educació, entre altres coses, possibilitant així una nova onada de moviments socials on les dones seran partícips i protagonistes.

El **8 de març**, esdevé una data clau en les agendes i els calendaris, una data que es marca com una fita a la història pels drets aconseguits, recuperats, però també una data per recordar que encara hi ha molt de camí per recórrer.

El **8 de març** de 1857, vora 130 treballadores d’una fàbrica tèxtil es declaraven en vaga per tal de reivindicar unes condicions laborals simples i justes: aconseguir la jornada laboral de 10 hores, la igualtat salarial, temps per la lactància, així com una millora de les condicions higièniques en les que treballaven. Arran d’aquest fet, d’aquesta demanda, l’amo de la empresa, ordena tancar les portes de la fàbrica i provocar un incendi, abrasant així a totes les dones que hi havia dins.

Anys més tard, en 1907, té lloc la primera Conferència Internacional de Dones Socialistes a Alemanya, liderada per Clara Zetkin i és allà on es proposa commemorar el 8 de març en record de la mort d’aquestes treballadores, denominant-lo així **El Dia de la Dona Treballadora**.

Amb tot això, l’onada del feminisme, de la lluita per reivindicar els drets de les dones, comença a créixer i a expandir-se: cada vegada són més les dones i els homes que justifiquen aquesta lluita com la seua pròpia, i reconeixen el feminisme com el moviment social que ha d’agrupar a tots els sectors socials.

D’aquesta manera, una de les primeres demandes i èxits, és l’assoliment del sufragi femení, del dret a vot, celebrat per primera vegada el 21 de desembre de 1918 a Gran Bretanya, malgrat que encara amb algunes restriccions respecte dels homes. A Espanya, el sufragi universal es va aprovar l'1 d'octubre de 1931, en la 2a República, amb 161 vots a favor (dels partits de dretes i una gran majoria del PSOE, a excepció d'Indalecio Prieto i els seus seguidors de xicotets nuclis republicans); 121 en contra (Acció Republicana, Partit Republicà Radical i el Partit Republicà Radical Socialista) i 188 abstencions; tenint un paper destacat en aquells dies Clara Campoamor.

A l’estat espanyol, la incorporació real de les dones al treball esdevé quan aquestes comencen a formar-se per tal de millorar en les seues professions, sent entre 1920 i 1936, quan sorgeixen les primeres dones amb càrrecs importants (com María de Maeztu o Concha Espina, per fer una breu menció). D’acord amb això i tot seguint el recorregut del cronograma feminista, al 1977 les Nacions Unides declaren el 8 de març com el **Dia Internacional de la Dona**, usant com a símbol d’aquesta celebració el color lila, ja que d’aquest color eren els teixits que treballaven les dones a la fàbrica tèxtil quan van ser cremades.

La crisi econòmica de la passada dècada, ens va portar cap a una involució en els drets de les dones que va produir una major desigualtat, empobriment, feminització de la precarietat, retallada en drets socials i pèrdua de drets de la ciutadania, fins i tot de drets ja consolidats, provocant sobretot l'augment de la desocupació en les dones, on a finals de l'any 2010 la taxa de desocupació femenina superava el 20%.

A nivell internacional continuen produint-se situacions d’extrema vulnerabilitat relacionada amb les situacions de migració, tant per problemes econòmics com polítics o causats pels conflictes oberts.

Les retallades econòmiques van suposar un atac directe contra el procés d’igualtat entre dones i homes ja que la precarietat laboral, la cura de les persones en situació de dependència, etc. recauen de forma majoritària sobre les dones quan les institucions públiques no les cobreixen. A més, aquests treballs del sector de les cures són majoritàriament desenvolupats per dones, sent ocupacions considerades de menor valia i per tant pitjor remunerats.

Islàndia és un referent en la lluita contra les desigualtats entre homes i dones, i en 2017 se situà com a l’estat del món amb una menor escletxa de gènere segons dades del Fòrum Econòmic Mundial. S’ha convertit en el primer país en aprovar per llei (1 de gener de 2018) que les empreses amb 25 treballadors o més i els organismes públics, controlen i demostren que les seues treballadores i treballadors guanyen el mateix jornal pel mateix treball realitzat. Cal tindre present que segons dades d’organismes oficials les dones europees tenen una renda de més del 20% inferior a la dels homes, que en realitat és com si les europees treballaren gratis des d’octubre fins al final d’any.

A l'Estat Espanyol **la bretxa salarial se situa en el 15 % segons l'INE** (Institut Nacional d'Estadística), això vol dir que, encara que estiguem per davall de la mitjana de la UNION EUROPEA, continue havent-hi una desigualtat salarial que cal eliminar. Això no sols afecta al llarg de tota la vida laboral, sinó que, una vegada arribada l'edat de jubilació, veiem com aqueixa bretxa es reprodueix en la pensió, deixant així a un major nombre de dones en situació de pobresa, en edat avançada, a més.

Malgrat la **Llei estatal 3/2007, de 22 de març, per a la igualtat efectiva de dones i homes de 2007**, és evident que hi ha molta feina a fer.

Encara ara, queda de relleu que les dones segueixen patint desigualtats respecte dels homes, trobant-se amb obstacles com «**el sostre de vidre»** (expressió que fa referència a la barrera invisible que representa les limitacions que troben les dones per ascendir en la seua carrera professional), els micromasclismes diaris com el *mansplaining* (anglicisme usat per a designar l’acció i efecte d’un home que explica a una dona alguna cosa que segurament ella ja sap), o les narratives paternalistes o condescendents des d’una mirada masculina. Amb això, ens topem també amb la reivindicació de l’ús del llenguatge inclusiu, un llenguatge on tots i totes senten que formen part i que les inclou d’igual manera.

Per últim, cal destacar per la seua contemporaneïtat, l’**Agenda 2030 de Desenvolupament Sostenible,** la qual marca l’acció global pel desenvolupament fins l’any 2030 i configura un full de ruta d’actuació connectat entre si per assolir un objectiu en comú: el desenvolupament mundial sostenible. Dins d’aquesta Agenda 2030, trobem dos objectius (ODS) 8 i 10, els quals vetllen per un treball digne i un creixement econòmic i per la reducció de les desigualtats, respectivament. Són aquests objectius els que exigeixen un sistema de governança multinivell eficaç: cada nivell de govern (internacional, nacional, regional i local), ha de ser responsable de comprometre’s, mitjançant consensos, aliances i col·laboracions amb altres sectors, a impulsar, implementar i aconseguir les fites marcades. Veiem per tant, que el feminisme queda recollit dins d’Agenda 2030, com un objectiu a implantar, assolir i consolidar per la ONU.

# És per tot això que proposem els següents:

**ACORDS**

**PRIMER**: Commemorar el dia 8 de març com a Dia Internacional de la Dona i promoure activitats dirigides a reforçar el principi d’igualtat entre homes i dones, sumant-nos al lema de l'ONU «soc de la generació de la igualtat».

**SEGON**: Instar el Govern a la presentació i aprovació d'una Llei d'Igualtat Laboral, entre homes i dones, a fi de garantir de manera efectiva el dret a la conciliació, així com les mesures que facen possible la igualtat en l'ocupació.

**TERCER:** Com a Ajuntament ens comprometem elaborar polítiques d’igualtat de caràcter transversal i en el pressupost a avaluar i fer el seguiment dels acords presos en matèria d’igualtat a través de plans d'igualtat tant per a la ciutadania com per a les plantilles municipals i donar-ne compte periòdicament a aquest ple.

**QUART**: Impulsar polítiques que fomenten la conciliació, la corresponsabilitat així com la no discriminació de la dona, per a propiciar l’eliminació de polítiques que encara es donen de forma encoberta en determinades professions en què les dones embarassades són penalitzades pel simple fet de ser mares i avaluades amb un «rendiment anormal».

**CINQUÉ**: Propiciar des de les diferents àrees municipals, que totes les persones, quan així ho necessiten, compten amb l'atenció necessària mitjançant els serveis públics, perquè les tasques de la cura familiar no suposen una desigualtat a l'hora de la integració efectiva de la dona en la vida laboral i/o en la seua carrera professional.

**SISÉ:** Demanar al Govern espanyol la ratificació del ***Conveni 189 de l'OIT*** (Organització Internacional del Treball) per a la dignificació del treball a la llar i les cures.

**SETÉ**: Com a Ajuntament ens comprometem i encoratgem la resta de les institucions a seguir treballant per la igualtat i en avançar en el desenvolupament de les polítiques per la igualtat i contra la violència masclista i de gènere. Manifestem la importància del ***Pacte d’Estat contra la violència de gènere***, i la dotació i continuïtat pressupostària per garantir la seua aplicació. Manifestem la importància cívica i política del ***Pacte Valencià contra la violència de gènere i masclista*** i la dotació i continuïtat pressupostària per a garantir la seua aplicació. El nostre Ajuntament està adherit / te previst adherir-se a aquest pacte i és compromet a aplicar-lo i a actuar d’acord amb les seues propostes.

**HUITÉ:** Com a Ajuntament, ens adherim a l'acord a què s’ha arribat en les Corts Valencianes el passat 30 de gener, pel qual es reforça l'acord del ***Pacte Valencià contra la violència de gènere i masclista*** i per tant, ens comprometem també a continuar fent valdre les mesures d’aquest Pacte, a més mostrem el nostre rebuig a qualsevol tipus de posicionament polític que negue l'existència de la violència de gènere i masclista o que propugne la minoració de les mesures de protecció de les dones. Cal recordar que la violència contra les dones és un tema que ha sigut objecte d’un pacte d’Estat.

**NOVÉ:** Declarar el nostre poble un municipi contra la violència masclista i lliure de tracta i de prostitució.

**DESÉ:** Exigir a les Administracions Públiques un finançament suficient per tal de portar a terme les polítiques d’igualtat així com les polítiques educatives i les socials. Ens calen unes polítiques àmplies, no és tracta de resoldre situacions d’especial precarietat de caràcter assistèncialista sinó de garantir els drets de la ciutadania, i és urgent que desaparega la discriminació que patim en el finançament. Ens cal doncs, reclamar, amb l'objectiu de millorar l'Estat del Benestar al nostre país, una reforma urgent de l'actual model de finançament autonòmic i local.

**ONZÉ**: Facilitar espais per a les activitats programades per les associacions per la Vaga mundial de dones del dia 8 de marçconvocada a nivell mundial pel Moviment Feminista.

**DOTZÉ:** Donar trasllat dels presents acords a la Generalitat Valenciana, i especialment a la Conselleria d’Igualtat i Polítiques Inclusives, als grups parlamentaris de les Corts Valencianes, al Ministeri de Presidència, Relacions amb les Corts i Igualtatdel Govern d’Espanya i als diferents grups parlamentaris del Congrés i del Senat, així com que es publicite per les vies habituals i es comunique al teixit associatiu de la nostra població.

…………………… , …….. de de 2020